सूडान के नील नदी में बुधवार को एक नौका के डूब जाने से कम से कम 22 बच्चों की मौत हो गई। सरकारी मीडिया में आयी खबरों के अनुसार जिस वक्त यह हादसा हुआ उस दौरान बच्चे स्कूल जा रहे थे। इस हादसे में एक महिला की भी मौत हुई है। एक समाचार एजेंसी ने खबर दी है कि सूडान की राजधानी खार्तूम से करीब 750 किलामीटर दूर हुए इस हादसे के वक्त नौका में 40 से ज्यादा बच्चे सवार थे। इस हादसे की वजह तेज हवा और भारी बारिश के कारण नाव का इंजन फेल होना बताया गया है। बचाव और राहत टीम बाकी शवों को निकालने का प्रयास कर रही है। आपको बता दें कि बाढ़ आने के कारण कुछ दिनों से बच्चे स्कूल जाने के लिए नाव का इस्तेमाल कर रहे थे।